**Ministru kabineta noteikumu projekta „Grozījumi Ministru kabineta 2013. gada 2. aprīļa noteikumos Nr.184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Atkritumu apsaimniekošanas likuma (turpmāk – AAL) 20. panta 4., 5. un 7. punkts, Eiropas Parlamenta un Padomes 2008. gada 19. novembra Direktīvas 2008/98/EK par atkritumiem un par dažu direktīvu atcelšanu (turpmāk – Direktīva 2008/98/EK) 11. panta 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Vides aizsardzības un reģionālās attīstības ministrijas uzdevumā 2017. gadā veikto pētījumu “Novērtējums par sadzīves, bīstamo un ražošanas atkritumu sastāvu atkritumu apsaimniekošanas reģionos, atsevišķu atkritumu veidu apsaimniekošanu un atkritumu poligonos apglabājamo atkritumu daudzuma samazināšanas iespējām” (SIA “Geo Consultants”), tika secināts, ka vidēji apdzīvotās vietās Latvijā bioloģiski noārdāmo atkritumu (turpmāk – BNA) īpatsvars kopējā sadzīves atkritumu plūsmā sastāda 39%.Ņemot vērā Eiropas Savienības politiku atkritumu apsaimniekošanas jomā, Latvijai ir būtiski jāsamazina apglabājamo atkritumu apjoms poligonos, kā arī jāattīsta atkritumu dalītā vākšana un BNA kompostēšana.Direktīvā 2008/98/EK ir paredzēts noteikt termiņu, kad dalībvalstīm ir jāievieš obligāta BNA dalīta vākšana. Lai izpildītu šo prasību, ar Ministru kabineta noteikumu projektu „Grozījumi Ministru kabineta 2013. gada 2. aprīļa noteikumos Nr.184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”” (turpmāk – noteikumu projekts) paredzēts savlaicīgi noteikt, ka līdz 2020. gada 31. decembrim visām Latvijas pašvaldībām savā administratīvajā teritorijā jāievieš BNA dalīta vākšana.Noteikumu projekts pilnveidos atkritumu apsaimniekošanas sistēmu Latvijā, nodrošinot būtisku poligonos apglabājamo atkritumu apjoma samazinājumu un veicinot BNA kompostēšanu.Esošais regulējums noteic, ka komersantiem, kas rada vai apsaimnieko būvniecībā radušos atkritumus, līdz 2020.gadam ir jānodrošina minēto atkritumu atkārtota izmantošana, pārstrāde vai reģenerācija 70% apmērā no kopējā kalendāra gadā radītā šo atkritumu apjoma. Ministru kabineta noteikumu projekts „Grozījumi Ministru kabineta 2013. gada 2. aprīļa noteikumos Nr.184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju”” (turpmāk – noteikumu projekts) precizē, ka termiņš ir 2019. gada 31. decembris. Papildus, ar mērķi kontrolēt uzstādītā mērķa sasniegšanu, noteikumu projektā paredzēts noteikt, ka atkārtotu atkritumu izmantošanu, pārstrādi vai reģenerāciju 55% apmērā no kopējā kalendāra gadā radītā būvniecības vai būvju nojaukšanas atkritumu apjoma ir nepieciešams nodrošināt līdz 2018. gada 31. decembrim.Papildus, praksē ir identificētas situācijas, kad komersanti, kuru saimnieciskās darbības rezultātā rodas būvniecības un būvju nojaukšanas atkritumi bieži vien nesaņem atļauju B kategorijas piesārņojošo darbību veikšanai, vai arī neatskaitās par veiktajām darbībām ar būvniecības un būvju nojaukšanas atkritumiem. Lai risinātu šo situāciju, tiek precīzāk formulēts Ministru kabineta 2013. gada 2. aprīļa noteikumu Nr. 184 „Noteikumi par atkritumu dalītu savākšanu, sagatavošanu atkārtotai izmantošanai, pārstrādi un materiālu reģenerāciju” 11. punkts, kas izriet no AAL 20. panta |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības, atkritumu apsaimniekotāji, iedzīvotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam būs pozitīva ietekme uz Latvijas tautsaimniecību – tiks samazināti kopējie poligonos apglabājamo atkritumu apjomi un palielināti atkritumu atkārtotas izmantošanas apjomi, kā arī palielināts poligonu izmantošanas laiks. BNA dalītas vākšanas rezultātā palielināsies to atkārtota izmantošana kompostējot. No BNA iegūtam kompostam ir plašas pielietojuma iespējas, tai skaitā lauksaimniecībā, ainavu, parku un sporta laukumu izveidē u.c.Noteikumu projekts arī nodrošinās, ka būvniecības un būvju nojaukšanas atkritumu apsaimniekošana tiks veikta saskaņā ar AAL prasībām. Papildus, tiks sakārtota nozare, uzliekot par pienākumu komersantiem vai nu pašiem saņemt B kategorijas piesārņojošās darbības atļauju, vai nodrošināt, ka atkritumi tiek nodoti tam atkritumu apsaimniekotājam, kas ir saņēmis attiecīgo atļauju, tādējādi liedzot komersantiem iespēju darboties, nesaņemot B kategorijas piesārņojošās darbības atļauju.Papildus administratīvais slogs ar šo noteikumu projektu netiek radīts. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Direktīva 2008/98/EK.Direktīvā 2008/98/EK ir paredzēts noteikt termiņu, kad dalībvalstīm ir jāievieš obligāta bioloģiski noārdāmo atkritumu savākšana. Lai izpildītu šo prasību, noteikumu projekts paredz savlaicīgi veikt nepieciešamos grozījumus Latvijas normatīvajos aktos. |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2008. gada 19. novembra Direktīva 2008/98/EK par atkritumiem un par dažu direktīvu atcelšanu  |
| A | B | C | D |
| 11. panta 1. punkts | 2. punkts | Atbilst pilnībā | Tiek noteiktas stingrākas prasības nekā direktīvā. Direktīvas grozījumi paredz, ka uz 2023. gadu visām dalībvalstīm ir jānodrošina dalīta BNA savākšana. |
| 11. panta 2. punkta b) apakšpunkts | 11. punkts | Atbilst pilnībā | Netiek noteiktas stingrākas prasības nekā direktīvā. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) 2018. gada 19. februārī, sniedzot ieinteresētajām personām iespēju izteikt viedokli un iesniegt priekšlikumus. |
| 3. | Sabiedrības līdzdalības rezultāti | Par noteikumu projektu saņemts priekšlikums no atkritumu apsaimniekošanas uzņēmuma SIA “Clean R”. Priekšlikums ņemts vērā un iestrādāts noteikumu projektā. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts vides dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē iesaistīto institūciju funkcijas un uzdevumus.Jaunas institūcijas nav jāveido. Esošās institūcijas nav jāreorganizē. |
| 3. | Cita informācija | Nav. |

Vides aizsardzības un

reģionālās attīstības ministrs Kaspars Gerhards

Slaidiņa 67026487

natalija.slaidina@varam.gov.lv